Wikipedija na srpskohrvatskom jeziku

**Wikipedija na srpskohrvatskom jeziku**, skraćeno **srpskohrvatska Wikipedija**, izdanje je slobodne internetske enciklopedije Wikipedije na srpskohrvatskom jeziku. Pokrenuta je 16. januara 2002. i trenutačno broji preko  članaka, što je čini drugom najvećom među južnoslavenskim izdanjima Wikipedije i . najvećom među svim jezičnim izdanjima Wikipedije.

## Historija

### Osnivanje

Wikipedija na srpskohrvatskom jeziku pokrenuta je 16. januara 2002. Na adresi -{sh.wikipedia.com}- započeo ju je Goran Kulenović (korisnik Pingos), 33-godišnjak iz Kanade koji je prethodno prebivao u Bosni i Hercegovini. Prvi izvještaj o radu srpskohrvatske Wikipedije dao je 30. januara 2002. Tomasz Wegrzanowski, koji je njezin nastanak označio »događajem mjeseca«.

Dana 12. decembra 2002. osnovana je Wikipedija na bosanskom jeziku, čiji je prvobitan sadržaj izdvojen sa srpskohrvatske Wikipedije. 23. decembra 2002. srpskohrvatska Wikipedija prebačena je na sadašnju adresu, -{sh.wikipedia.org}-. Naposljetku su 16. februara 2003. pokrenute inačice Wikipedije na hrvatskom jeziku i srpskom jeziku.

### Period neaktivnosti

Godine 2005. srpskohrvatska Wikipedija bila je zaključana na nekoliko mjeseci, od 20. februara do 23. juna, kada je ponovo otvorena. Prije pokretanja bilo je potrebno ponovo proći uobičajenu proceduru za pokretanje novog jezičnog izdanja Wikipedije. Rasprava koja se provodila tokom ponovnog otvaranja srpskohrvatske Wikipedije dotakla se izazova zajedničkog uređivanja u okruženju opterećenom još uvijek svježim posljedicama ratova na prostoru bivše Jugoslavije, kao i načina na koje podjela projekata po nacionalnim jezičkim standardima utječe na interpretaciju i primjenu načela  u enciklopedijskom radu.

### Rast

Iako je početak bio polagana intenziteta uređenja, srpskohrvatska Wikipedija doživjela je od 2011. malu renesansu i zabilježila ogroman skok u broju članaka. U tri godine, od 2012. do 2015., broj se njezinih članaka učetverostručio, čime je u tom razdoblju postala najbrže rastuće izdanje Wikipedije na području bivše Jugoslavije. Velik doprinos dali su novi korisnici, od kojih su neki bili došljaci, dok su drugi stigli sa srpskohrvatskih varijetetskih izdanja Wikipedije (najznačajniji primjer je »odljev mozgova« sa hrvatske Wikipedije, koji se poklopio sa rastom sadržaja na srpskohrvatskoj inačici). Dana 26. septembra 2014. srpskohrvatska Wikipedija je prešla broj od 253 tisuće članaka i postala najvećom južnoslavenskom Wikipedijom. Značajan doprinos ovom postignuću dao je opsežan automatizirani unos članaka pomoću .

Potkraj 2022. godine srpskohrvatsko izdanje Wikipedije obilježilo je dvadeset godina postojanja, što se vremenski podudarilo s uvođenjem alata za preslovljavanje latinice na ćirilicu (-{}-). Sredinom 2023. godine uz podršku Tima za strategiju i upravljanje pokretom saradnici i saradnice bosanske, hrvatske, srpske te srpskohrvatske Wikipedije osnovali su . Godine 2024. zajednica srpskohrvatske Wikipedije uspostavila je blisku saradnju s Odjelom za proizvode i tehnologiju Fondacije Wikimedija te stekla status pilot-wikija, sudjelujući u testiranju noćne teme -{Vectora 2022}-. U okolnostima globalne uspostave -{Vectora 2022}- kao zadane teme projekata Wikimedije, zajednica je srpskohrvatske Wikipedije početkom 2025. godine usvojila novi dizajn glavne stranice.

## Statistika

Srpskohrvatska Wikipedija imala je 16. februara 2003. skoro 200 stranica. Do početka 2005. na Wikipediji su dominirali članci iz područja enigmatike, kada je ona nakratko zamrla.

Poslije ponovnog pokretanja slijedio je relativno brz rast u broju članaka. Prag od 1000 članaka prijeđen je 7. oktobra 2005., a prag od 5000 članaka prijeđen je 22. jula 2006. Srpskohrvatska Wikipedija imala je 10. aprila 2007. 10.000 članaka. Broj članaka udvostručen je 4. novembra 2008., kada je prijeđen prag od 20.000 članaka. Prag od 30.000 članaka prijeđen je 20. maja 2010.

Kratka hronologija broja članaka:

* 2007-04: 10.000 članaka
* 2008-11: 20.000 članaka
* 2010-05: 30.000 članaka
* 2011-11: 50.000 članaka
* 2012-10: 70.000 članaka
* 2013-04: 80.000 članaka
* 2013-10: 90.000 članaka
* 2014-01: 100.000 članaka
* 2014-02: 110.000 članaka
* 2014-03: 130.000 članaka
* 2014-04: 160.000 članaka
* 2014-05: 170.000 članaka
* 2014-06: 180.000 članaka
* 2014-07: 190.000 članaka
* 2014-08: 210.000 članaka
* 2014-10: 270.000 članaka
* 2015-03: 394.000 članaka
* 2015-07: 425.000 članaka
* 2016-01: 430.000 članaka
* 2019-09: 450.000 članaka
* 2024-08: 460.000 članaka

## Politika uređenja

Glavni je cilj srpskohrvatske *Wikipedije*, u skladu s politikama i smjernicama, olakšati koordinaciju među pojedinim srpskohrvatskim wikipedijskim izdanjima da se uzalud ne bi rasipala energija i duplirali članci.

Srpskohrvatska Wikipedija nastoji da uključi sve govornike srpskohrvatskog jezika. Osnov politike srpskohrvatske Wikipedije je jezička inkluzivnost, što podrazumijeva slobodnu uporabu bilo kojeg varijeteta srpskohrvatskog jezika prilikom uređenja članaka. Na srpskohrvatskoj Wikipediji dozvoljeno je pisati bilo kojim varijetetom.

Na srpskohrvatskoj Wikipediji primjenjuje se  na nasilje i vrijeđanje na nacionalnoj, vjerskoj, rasnoj i drugoj osnovi, kao i na druge oblike diskriminacije.

## Kvaliteta

Na srpskohrvatskoj Wikipediji originalno je nastao veći broj članaka o zajedničkom jeziku, historiji i raspadu SFRJ, Drugom svjetskom ratu u Jugoslaviji, historiji Kosova i drugim balkanskim temama. Pored toga, opsežnije su pokrivene teme vezane za starovjekovnu historiju i rano hrišćanstvo, umjetničke teme kao teatar i kinematografija, humanističke teme kao filozofija, religija, ateizam, zatim kemija, enigmatika, LGBT, i sl. Sistematično su obrađeni i članci vezani za razne kalendare i kronologiju po vjekovima, dekadama i godinama. Pored toga, srpskohrvatska Wikipedija odabire i preuzima kvalitetne članke s preostala tri srpskohrvatska wikipedijska izdanja i proširuje tematske cjeline prevodima s engleske i drugih većih izdanja Wikipedije.

Časopis *[[PC Press]]* dodijelio je srpskohrvatskoj Wikipediji nagradu PC Press Top 50 za „najbolju online stvar među bazama znanja” za 2016. godinu.

U kvalitativno-komparativnoj analizi četiriju Wikipedija na jezicima BCMS, provedenoj 2023. godine, ispitanici su srpskohrvatsku Wikipediju ocijenili „najmanje konfliktnim okruženjem među četiri jezična izdanja” te naveli da su njezini urednici „najskloniji u davanju prednosti enciklopedijskom identitetu nad nacionalnim u procesu izgradnje znanja”, što ju je činilo znatno manje privlačnom metom za preuzimanje upravljačke kontrole u usporedbi s hrvatskim i srpskim izdanjem.

## Rang

Godine 2006. srpskohrvatska Wikipedija bila je po broju članaka na 61. mjestu u svijetu. Do 2015. napredovala je za 42 mjesta i time stigla na 19. mjesto, čime se uvrstila na popis 20 najvećih izdanja Wikipedije.

## Povezano
* Wikipedija na bosanskom jeziku
* Wikipedija na crnogorskom jeziku
* Wikipedija na hrvatskom jeziku
* Wikipedija na srpskom jeziku
* 

## Reference

## Vanjske veze

* „Tell us about Serbo-Croatian Wikipedia”. [Recite nam o srpskohrvatskoj Wikipediji]. Meta-Wiki
* 
* 
* :m:Wikipedia article depth (Meta-Wiki) – srpskohrvatska Wikipedija na 2. mjestu po koeficijentu dubine članaka